**Baracsi Népjóléti Intézményvezetői**

 **pályázati felhívás**

Baracs Község Önkormányzat Képviselő-testülete a „közalkalmazottak jogállásáról” szóló 1992. évi XXXIII. törvény 20/A §-a és 20/B.§-a alapján az alábbiak szerint pályázatot hirdet a Baracsi Népjóléti Intézmény (magasabb vezető) beosztásának ellátására az alábbiak szerint:

**Baracs Község Önkormányzat Képviselő-testülete**

a "Közalkalmazottak jogállásáról szóló" 1992. évi XXXIII. törvény 20/A.§ és 20/B.§ alapján

 pályázatot hirdet a

 **Baracsi Népjóléti Intézmény**

 **(magasabb vezető)**

 beosztás ellátására.

**A közalkalmazotti jogviszony időtartama:** Az intézmény vezetőjévé az nevezhető ki,aki a munkáltatóval közalkalmazotti jogviszonyban áll, vagy a megbízással egyidejűleg közalkalmazotti munkakörbe kinevezhető. A közalkalmazotti kinevezés határozatlan idejű közalkalmazotti jogviszony.

**Foglalkoztatás jellege:** Teljes munkaidő

**A vezetői megbízás időtartama:** A vezetői megbízás határozott időre 2018. január 1-jétől 2021. december 31-ig, 4 évre szól.

**A munkavégzés helye:** Baracsi Népjóléti Intézmény

 Fejér megye, 2427 Baracs Táncsics utca 27.

Baracs Faluház, Sportcsarnok

Fejér megye, 2427 Baracs Szabadság tér 8.

 Közösségi Ház

 Fejér megye, 2427 Baracs Ady Endre utca 88.

 Baracsi Népjóléti Intézmény nyitva álló helyiségei:

 2427 Baracs Kossuth Lajos utca 11.

 2428 Kisapostag Petőfi Sándor utca 63.

**A beosztáshoz tartozó, illetve a vezetői megbízással járó lényeges feladatok:**

Az intézményvezető feladata a Baracsi Népjóléti Intézmény irányítása, szakszerű és törvényes működésének megszervezése, alapdokumentumok elkészítése, az intézmény gazdálkodásával kapcsolatos feladatokat ellátó Baracsi Közös Önkormányzati Hivatallal való folyamatos együttműködés. Feladata a család- és gyermekjóléti szolgáltatásokkal, szociális alapfeladatokkal kapcsolatos feladatok ellátása, irányítása, Baracs lakosságának népművelése, rendezvények, programok, ünnepségek előkészítésének, megszervezésének irányítása, az önkormányzati intézmények takarításának irányítása. Munkáltatói, vezetői jogkörök gyakorlása, kapcsolattartás a fenntartó önkormányzattal, egyéb intézményekkel, az intézményi költségvetés betartása.

**Illetmény és juttatások:**

Az illetmény megállapítására és a juttatásokra a „közalkalmazottak jogállásáról szóló [1992. évi XXXIII. törvény](https://optijus.hu/optijus/lawtext/99200033.TV#sid) végrehajtásáról a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezésére” szóló 150/1992. (XI.20.) Korm. rendelet (továbbiakban: végrehajtási rendelet 1 ), a közalkalmazottak jogállásáról szóló [1992. évi XXXIII. törvénynek](https://optijus.hu/optijus/lawtext/99200033.TV/tvalid/2017.2.17./tsid/) a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII. 26.) Korm. rendelet és a közalkalmazottak jogállásáról szóló [1992. évi XXXIII. törvény](https://optijus.hu/optijus/lawtext/99200033.TV/tvalid/2009.1.1./tsid/) végrehajtásáról a helyi önkormányzatok által fenntartott szolgáltató feladatokat ellátó egyes költségvetési intézményeknél 77/1993. (V. 12.) Korm. rendelet rendelkezései az irányadók.

**Pályázati feltételek** (Az illetmények és juttatásoknál megjelölt jogszabályokban foglaltak alapján:):

1. A pályázónak rendelkeznie kell:

I. Közművelődés tekintetében:

a.) felsőfokú közművelődési végzettséggel és szakképzettséggel vagy

b.) nem szakirányú egyetemi végzettséggel és felsőfokú szakirányú munkaköri szakvizsgával,

c.) felsőfokú közművelődési végzettségének és szakképzettségének vagy a b.) pontban megnevezett szakvizsgájának megfelelő feladatkörben legalább öt éves szakmai gyakorlatot szerzett, és kiemelkedő közművelődési tevékenységet végez,

d.) a megbízását követő két éven belül a kultúráért felelős miniszter (a továbbiakban: miniszter) által [a kulturális szakemberek szervezett képzési rendszeréről, követelményeiről és a képzés finanszírozásáról szóló rendelet](https://optijus.hu/optijus/lawtext/A0000001.NKM/tvalid/2017.1.24./tsid/) szerint akkreditált, államháztartási és vezetési ismereteket nyújtó tanfolyamot kell elvégeznie, és az azt igazoló okiratot be kell mutatnia a munkáltatónak. Igazolás hiányában a vezetői megbízást vissza kell vonni

II. Szociális és Gyermekjólét tekintetében:

1. Feltétel öt év felsőfokú végzettséget vagy felsőfokú szakmai képesítést igénylő, a gyermekvédelem, a szociális ellátás, az egészségügyi ellátás, illetve a közoktatás területén betöltött munkakörben szerzett szakmai gyakorlat.
2. Munkakör ellátáshoz szükséges magyar nyelvtudás
3. Büntetlen előélet, cselekvőképes, ne álljon a foglalkozás gyakorlásától eltiltás hatálya alatt, amelyet erkölcsi bizonyítvánnyal igazol (kinevezés feltétele)
4. vagyonnyilatkozat-tétel vállalása

 **A pályázat részeként benyújtandó iratok, igazolások:**

1. Szakmai életrajz,
2. a pályázó nyilatkozatát arról, hogy a pályázati anyagában foglalt személyes adatainak a pályázati eljárással összefüggő kezeléséhez hozzájárul
3. az intézmény vezetésére vonatkozó program a szakmai helyzetelemzésre épülő fejlesztési elképzeléssel,
4. iskolai végzettséget, szakvizsgát tanúsító okiratok másolata,
5. közalkalmazotti jogviszony létesítése esetén 90 napnál nem régebbi hatósági bizonyítvány, amely igazolja a büntetlen előéletet és hogy nem áll a foglalkozás gyakorlásától eltiltás hatálya alatt,
6. nyilatkozat, hogy hozzájárul a pályázati anyagában foglalt személyes adatainak a pályázati eljárással összefüggésben szükséges kezeléséhez,
7. nyilatkozat, hogy hozzájárul a jogszabályban meghatározott véleményezők részére pályázata tartalmának megismeréséhez,
8. nyilatkozat, hogy a vagyonnyilatkozat-tételt vállalja,
9. amennyiben pályázatának zárt ülés keretében történő tárgyalását kéri, erre irányuló írásbeli nyilatkozat.
10. A pályázó nyilatkozatát, amely szerint a gyermekek védelméről és a gyámügyi igazgatásról szóló [1997. évi XXXI. törvény 15. §-ának (8) bekezdésében](https://optijus.hu/optijus/lawtext/99700031.TV#sidlawrefP(15)B(8)) meghatározott kizáró ok vele szemben nem áll fenn.

 **A beosztás betölthetőségének időpontja:**

 A beosztás a pályázatok elbírálását követően 2018. február 1-jétől betölthető

 **A pályázat benyújtásának határideje:** 2017. december 31.

A pályázati kiírással kapcsolatosan további információt Várai Róbert, Baracs Község Önkormányzata polgármestere nyújt, a 06/25/521-010 telefonszámon.

**A pályázatok benyújtásának módja:**

1. Postai úton, a pályázatnak a Baracs Község Önkormányzat címére történő megküldésével (2427 Baracs, Táncsics utca 27.). Kérjük a borítékon feltüntetni a pályázati adatbázisban szereplő azonosító számot: B/2718/2017, valamint a beosztás megnevezését: Intézményvezető.
2. Személyesen: Várai Róbert polgármester, Fejér megye, 2427 Baracs Táncsics utca 27.

**A pályázat elbírálásának módja, rendje:**

A pályázatokat Baracs Község Önkormányzata Népjóléti Bizottsága véleményezi, a pályázót személyesen meghallgatja, majd Baracs Község Önkormányzata Képviselő-testülete elé terjeszti a véleményt, amelyet követően a Képviselő-testület dönt. Közalkalmazotti munkakörbe kinevezés esetén a kinevezés intézményvezető munkakörre szól.

**A pályázat elbírálásának határideje:** 2018. január 31.

**A pályázati kiírás további közzétételének helye, ideje:**

1. Baracs Község Önkormányzata honlapja
2. www.kozigallas.hu

A Képviselő-testület utasítja a Jegyzőt a pályázati felhívásnak a Közigazgatási és Igazságügyi Hivatal internetes oldalán, a Közös Önkormányzati Hivatal hirdetőtábláján, és a [www.baracs.hu](http://www.baracs.hu) honlapon történő közzététele érdekében a szükséges intézkedéseket tegye meg.

Baracs, 2017. november 19

 dr.Horváth Zsolt

 jegyző